Hoe kan ek impak met my bediening maak? - www.bybelkennis.co.za
The one freedom that I will not be denied is the freedom to bind myself.”-G.K. Chesterton
Almal van ons stry een of ander tyd met hierdie vraag: Hoe wil God my lewe gebruik om iets meer as net my plesier of my gemak of my doelwitte te bereik? Sonder ‘n hoër roeping is dit tog wat ek najaag: plesier, gemak en my eie doelwitte. Soms dink ons ons betekenis kom van ons werk – en tot ‘n mate is dit waar. Daar is baie mense wat van hulle werk hou. Maar jou kinders gaan nie jou CV op jou begrafnis lees nie.
Daar is iets hoër: ons roeping. Op die diepste vlak is dit om God lief te hê en om iets vir ander te doen. Wat baie belangrik is, is hoe jy die spaartyd wat jy het spandeer. Jy vul dit altyd met iets. Hoe kan ek dus ‘n groter impak maak? Hier is ses moontlike maniere.
Vul die gapings. Daar is mense wat altyd ‘n boek by hulle het. As hulle vyf of tien minute beskikbaar het, lees hulle. Die beginsel is: vul die gapings met iets betekenisvol. In almal se lewens is daar gapings: as die kinders in die bed is, tussen vergaderings, as jy in die verkeer vassit … Lees; luister na ‘n podcast, bid, dink.
Skakel nietighede uit. Hoeveel TV kyk jy? Het jy al ooit gehoor iemand sê dat TV sy wêreld verander het? Die gemiddelde Amerikaner wat 21 jaar oud is, het reeds 10 000 uur speletjies gespeel. Natuurlik is TV nie net sleg nie, maar so baie ure? Ons moet ontspan en geniet, maar net soos jy word wat jy eet, word jy wat jy verbruik.
Rus wanneer dit nodig is, maar niks meer nie. Mense sê luiheid is wanneer jy rus as jy nie moeg is nie. Jy moet genoeg slaap. Slaap is die geheime wapen van doeltreffende leiers. Ontspan. Maar op ‘n stadium is rus nie meer herstellend nie, maar net luiheid. Hou op rus as jy nie moeg is nie.
Staan vroeër op. Onthou egter dat jy genoeg moet slaap. Soggens vroeg is gewoonlik wanneer ons optimaal funksioneer. Dan is jou kreatiwiteit op sy hoogste. Niemand pla jou voor 7 uur nie.
Wees saam met mense wat ‘n verskil maak. Jy gaan ondersteuning op jou reis nodig hê. Kry vriende wat ‘n groter impak wil maak en ondersteun mekaar.
Moenie op onmiddellike resultate fokus nie. Moenie dat huidige resultate jou ontmoedig nie. Moenie mismoedig word as jy dink dat jy geen verskil maak nie. Hou net aan om die regte ding te doen – elke dag. Uiteindelik sal jy sien dat jy op die regte pad is.
Sekerlik moet jy ontspan, TV kyk, ens, maar nie die hele dag en elke dag nie.
Laaste 7 Dae: 5,057
Laaste 30 Dae: 22,530
Laaste 365 Dae: 299,677